《杂兴》
宋代·方一夔

衰草含烟木叶黄，空城摇落客思乡。雁高孤月临空塞，鱼退残星过曲梁。

醉眼昏花迷野马，帖书戏草掣风樯。閒来更试丝纶手，新钓江鲈一尺长。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。